ולדימיר פוטין פוגש את אריאל שרון באפריל 2005.
מאז הקמת מדינת ישראל ביקר בה רק נשיא רוסיה מכהן אחד (מתוך שלושה), ולדימיר פוטין. הביקור הראשון שלו מתוך שלושה נערך בשנת 2005, השני ב-2012 והאחרון בשנת 2020. מיעוט הביקורים ומועדיהם ביטאו את המורכבות של יחסי שתי המדינות, כמו גם את היחסים המשופרים שהתבססו בין המדינות לאחר מכן (בעיקר בתקופת נשיאותו של פוטין). נשיא אחד ביקר בישראל זמן קצר לאחר פרישתו מהתפקיד, היה זה בוריס ילצין שביקר בישראל בינואר 2000. דמיטרי מדבדב שלא ביקר בישראל בשנות נשיאותו, ביקר בה כראש ממשלת רוסיה בשנת 2016, ואף חשף שביקר בישראל בשנות ה-90 של המאה ה-20 בהיותו עורך דין.

ביקור ילצין
-----------

נשיא רוסיה היוצא, בוריס ילצין, הגיע לישראל ב-5 בינואר 2000, לביקור בן שלושה ימים, רק 5 ימים לאחר שהודיע על התפטרותו. במהלך שהותו ביקר בבית לחם, נפגש עם הנשיא דאז עזר ויצמן ועם יושב ראש הרשות הפלסטינית יאסר ערפאת. למרות שלא היה ראש מדינה מכהן, צוין ביקורו כאירוח רשמי וקיום תחת כללי הטקס לראשי מדינות.

הביקור המבוטל של דמיטרי מדבדב
-----------------------------

דמיטרי מדבדב היה אמור בתקופת נשיאותו להגיע לביקור בישראל ב-17 בינואר 2011 לביקור בן יומיים ובראש משלחת של 500 איש, אלא ששביתת עובדי משרד החוץ טרפדה את ההכנות לביקור ובסופו של דבר מדבדב ביקר ברשות הפלסטינית בלבד, כשהוא פוגש ביריחו את אבו מאזן. בסופו של דבר מדבדב הגיע לביקור כראש ממשלת רוסיה, בנובמבר 2016.

ביקורי ולדימיר פוטין
--------------------

פוטין פוגש את ראובן ריבלין. ינואר 2020.
### 2005

ולדימיר פוטין ביקר לראשונה בישראל בשעות הערב של יום ה-27 באפריל 2005 והיה זה הביקור הראשון של נשיא רוסי מכהן בישראל. במהלך הביקור נפגש עם ראש ממשלת ישראל אריאל שרון, עם הנשיא משה קצב כמו כן ביקר ביד ושם ובכותל המערבי.

### 2012

חצר סרגיי בירושלים ביום ביקורו של פוטין. 25 ביוני 2012.
פוטין ביקר בישראל ב-25 ביוני 2012, בביקור בן יום שבמהלכו חנך אנדרטה בנתניה ופגש את הנשיא שמעון פרס ואת ראש הממשלה בנימין נתניהו.

### 2020

 ערכים מורחבים – **פורום השואה העולמי החמישי**  

ב-23 בינואר 2020 הגיע פוטין לישראל במסגרת פורום השואה העולמי החמישי שנערך ביד ושם ולקראת חנוכת אנדרטת נר הזיכרון לזכר המצור על לנינגרד ומגיני העיר. בביקור זה נפגש פוטין גם עם אמה של נעמה יששכר, שביקשה ממנו חנינה עבור בתה שהייתה עצורה ברוסיה.

ראו גם
------

* ביקורי נשיאי צרפת בישראל
* ביקורי נשיאי ארצות הברית בישראל

קישורים חיצוניים
----------------

* פוטין מבקר בישראל (2005) באתר הקרמלין (ברוסית)
* ביקור פוטין בישראל 2012 באתר הקרמלין (ברוסית)
* ביקור פוטין בישראל 2020 באתר הקרמלין (ברוסית)

ביקור ילצין
* ביקור ילצין בישראל, ינואר 2000, בארכיון AP

ביקורי הנשיא פוטין
* פוטין בישראל 2005, ערוץ היוטיוב של AP
* פוטין פוגש את משה קצב, 2005
* Putin-Sharon lunch, Putin comments on Iran‏, 2005
* 2012: Russian President Putin visits Israel, ערוץ היוטיוב של משרד החוץ
* 2012: פוטין מבקר בישראל, ערוץ ישראל היום ביוטיוב
* ערוץ הכנסת - פוטין בישראל, 25.6.12
* Putin, Peres Unveil WW2 Memorial in Netanya: Russia, Israel Honour Red Army for Ending Holocaust‏, JewishNewsOne
* פוטין חונך את אנדרטת נר הזיכרון בירושלים, ינואר 2020
* פוטין נואם ביד ושם, ינואר 2020

הערות שוליים
------------

1. ↑  בוריס ילצין הגיע לישראל
2. ↑  בוריס ילצין פוגש את עזר ויצמן
3. ↑  מרוסיה בדאגה
4. ↑  ביקור מדבדב בישראל בסכנת ביטול
5. ↑  מדבדב ביטל ביקור בישראל, אך יבקר ברשות
6. ↑  ראש ממשלת רוסיה מדבדב יבקר בישראל בחודש הבא
7. ↑  ביקורו של מדבדב בישראל – יעדים הדדיים
8. ↑  ראש הממשלה נתניהו נפגש עם ראש ממשלת רוסיה מדבדב
9. ↑  ביקור ראשון של נשיא רוסי בישראל - באפריל
10. ↑  ביקור היסטורי: פוטין נחת ויצא לכותל
11. ↑  פרס לפוטין: "רוסיה לא תרשה איום מאירן"
12. ↑  ביקור היסטורי בנתניה
13. ↑  אלפי שוטרים וחסימות צירים: היערכות שיא בירושלים לפסגת המנהיגים
14. ↑  "מודאג מהניסיונות לשכתב את ההיסטוריה ולנקות את שמם של הרוצחים"